CELEX: 32022R0695
Language: sl
Date: 2022-05-02 00:00:00
Title: Izvedbena uredba Komisije (EU) 2022/695 z dne 2. maja 2022 o določitvi pravil za uporabo Direktive 2006/22/ES Evropskega parlamenta in Sveta glede skupne formule za izračun ocene tveganja prevoznih podjetij

3.5.2022   
               
               
                  SL
               
               
                  Uradni list Evropske unije
               
               
                  L 129/33
               
            
         IZVEDBENA UREDBA KOMISIJE (EU) 2022/695
         z dne 2. maja 2022
         o določitvi pravil za uporabo Direktive 2006/22/ES Evropskega parlamenta in Sveta glede skupne formule za izračun ocene tveganja prevoznih podjetij
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2006/22/ES Evropskega parlamenta in Sveta z dne 15. marca 2006 o minimalnih pogojih za izvajanje uredb (ES) št. 561/2006 in (EU) št. 165/2014 ter Direktive 2002/15/ES glede socialne zakonodaje v zvezi z dejavnostmi v cestnem prometu ter razveljavitvi Direktive Sveta 88/599/EGS (1) in zlasti člena 9(1), drugi pododstavek, Direktive,
         ob upoštevanju naslednjega:
         
                     (1)
                  
                  
                     Uspešno in stroškovno učinkovito izvrševanje zakonodaje Unije o cestnem prometu je bistvenega pomena za izboljšanje varnosti v cestnem prometu, delovnih pogojev voznikov in socialne zaščite ter za zagotavljanje poštene konkurence med podjetji cestnega prevoza.
                  
               
                     (2)
                  
                  
                     Nacionalni sistemi ocenjevanja tveganja, ki so jih države članice uvedle za boljše ciljno usmerjanje kontrol na podjetja z visoko oceno tveganja, temeljijo na različnih nacionalnih metodah izračuna. To ovira primerljivost in izmenjavo informacij o ocenah tveganja v okviru čezmejnega izvrševanja.
                  
               
                     (3)
                  
                  
                     Člen 9(1), drugi pododstavek, Direktive 2006/22/ES zahteva, da Komisija z izvedbenimi akti določi skupno formulo za izračun ocene tveganja podjetja.
                  
               
                     (4)
                  
                  
                     Komisija bi morala pri določitvi te formule upoštevati vse kršitve, ki bi lahko vplivale na oceno tveganja podjetij, kar vključuje kršitve Uredbe (ES) št. 561/2006 Evropskega parlamenta in Sveta (2), Uredbe (EU) št. 165/2014 Evropskega parlamenta in Sveta (3), nacionalnih določb za prenos Direktive 2002/15/ES Evropskega parlamenta in Sveta (4) ter kršitve iz člena 6 Uredbe (ES) št. 1071/2009 Evropskega parlamenta in Sveta (5).
                  
               
                     (5)
                  
                  
                     Skupna formula bi morala upoštevati število, resnost in pogostost kršitev, rezultate nadzora, pri katerem kršitve niso bile ugotovljene, ter ali podjetje cestnega prevoza v vseh svojih vozilih uporablja pametni tahograf v skladu s poglavjem II Uredbe (EU) št. 165/2014.
                  
               
                     (6)
                  
                  
                     Skupna formula za izračun ocene tveganja podjetja bi morala znatno prispevati k uskladitvi praks izvrševanja po vsej Uniji, saj bi zagotovila, da so vsi vozniki in prevozna podjetja pri preverjanjih in sankcijah obravnavani enako v skladu z veljavnimi pravili Unije.
                  
               
                     (7)
                  
                  
                     Kadar ukrepi iz te uredbe vključujejo obdelavo osebnih podatkov, bi jih bilo treba izvesti v skladu s pravom Unije o varstvu osebnih podatkov in zasebnosti, zlasti v skladu z Uredbo (EU) 2016/679 Evropskega parlamenta in Sveta (6), in, kjer je primerno, Direktivo 2002/58/ES Evropskega parlamenta in Sveta (7).
                  
               
                     (8)
                  
                  
                     Ukrepi iz te uredbe so v skladu z mnenjem odbora, ustanovljenega s členom 42(1) Uredbe (EU) št. 165/2014 –
                  
               SPREJELA NASLEDNJO UREDBO:
         
            Člen 1
            Skupna formula za izračun ocene tveganja prevoznega podjetja in zahteve za njeno uporabo so določene v Prilogi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. maja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 91, 29.3.2019, str. 45.
         
            (2)  Uredba (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (UL L 102, 11.4.2006, str. 1).
         
            (3)  Uredba (EU) št. 165/2014 Evropskega parlamenta in Sveta z dne 4. februarja 2014 o tahografih v cestnem prometu, razveljavitvi Uredbe Sveta (EGS) št. 3821/85 o tahografu (nadzorni napravi) v cestnem prometu in spremembi Uredbe (ES) št. 561/2006 Evropskega parlamenta in Sveta o usklajevanju določene socialne zakonodaje v zvezi s cestnim prometom (UL L 60, 28.2.2014, str. 1).
         
            (4)  Direktiva 2002/15/ES Evropskega parlamenta in Sveta z dne 11. marca 2002 o urejanju delovnega časa oseb, ki opravljajo spremljevalne dejavnosti v cestnem prometu (UL L 80, 23.3.2002, str. 35).
         
            (5)  Uredba (ES) št. 1071/2009 Evropskega parlamenta in Sveta z dne 21. oktobra 2009 o skupnih pravilih glede pogojev za opravljanje dejavnosti cestnega prevoznika in o razveljavitvi Direktive Sveta 96/26/ES (UL L 300, 14.11.2009, str. 51).
         
            (6)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L 119, 4.5.2016, str. 1).
         
            (7)  Direktiva 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (UL L 201, 31.7.2002, str. 37).
      
      
         
            PRILOGA
            SKUPNA FORMULA ZA IZRAČUN OCENE TVEGANJA PREVOZNIH PODJETIJ IN ZAHTEVE ZA NJENO UPORABO
            
                        (1)
                     
                     
                        Skupna ocena tveganja prevoznega podjetja se izračuna po naslednji skupni formuli:
                        pri čemer je:
                        
                                    R
                                 
                                 
                                    —
                                 
                                 
                                    skupna ocena tveganja podjetja
                                 
                              
                                    n
                                 
                                 
                                    —
                                 
                                 
                                    število kršitev določene vrste pri posameznem pregledu (vse vrste kontrol)
                                 
                              
                                    i
                                 
                                 
                                    —
                                 
                                 
                                    posamezen pregled
                                 
                              
                                    v
                                 
                                 
                                    —
                                 
                                 
                                    ponderiran rezultat glede na vrsto/resnost kršitve (MI/SI/VSI/MSI)
                                 
                              
                                    MSI
                                 
                                 
                                    —
                                 
                                 
                                    najhujša kršitev
                                 
                              
                                    VSI
                                 
                                 
                                    —
                                 
                                 
                                    zelo huda kršitev
                                 
                              
                                    SI
                                 
                                 
                                    —
                                 
                                 
                                    huda kršitev
                                 
                              
                                    MI
                                 
                                 
                                    —
                                 
                                 
                                    manjša kršitev
                                 
                              
                                    N
                                 
                                 
                                    —
                                 
                                 
                                    število vozil, kontroliranih med posameznim pregledom
                                 
                              
                                    r
                                 
                                 
                                    —
                                 
                                 
                                    skupno število pregledov podjetja
                                 
                              
                                    g
                                 
                                 
                                    —
                                 
                                 
                                    ponderiranje za uporabo pametnega tahografa v skladu s poglavjem II Uredbe (EU) št. 165/2014
                                 
                              
                  
                        (2)
                     
                     
                        Pri uporabi skupne formule se uporabljajo naslednja načela in elementi:
                     
                  
                        (3)
                     
                     
                        Vsaka kršitev je v formuli všteta dve leti.
                     
                  
                        (4)
                     
                     
                        Prevozniki se razvrstijo v naslednje razrede tveganja na podlagi njihovega rezultata:
                        
                                    —
                                 
                                 
                                    prevozniki, pri katerih pregledi niso bili opravljeni (siv pas)
                                 
                              
                                    —
                                 
                                 
                                    0–100 točk: prevozniki z majhnim tveganjem (zelen pas)
                                 
                              
                                    —
                                 
                                 
                                    101–200 točk: prevozniki s srednjim tveganjem (oranžen pas)
                                 
                              
                                    —
                                 
                                 
                                    201 točka ali več: prevozniki z velikim tveganjem (rdeč pas)
                                 
                              
                  
                        (5)
                     
                     
                        Ponderirani rezultat posameznega pregleda („i“) se izračuna z uporabo naslednjih utežnih faktorjev („v“) glede na vrsto kršitve:
                        
                                     
                                 
                                 
                                    MI = 1
                                 
                              
                                     
                                 
                                 
                                    SI = 10
                                 
                              
                                     
                                 
                                 
                                    VSI = 30
                                 
                              
                                     
                                 
                                 
                                    MSI = 90
                                 
                              
                  
                        (6)
                     
                     
                        Pri končni oceni tveganja podjetja se upošteva skupno število opravljenih pregledov („r“) tako na cesti kot tudi v prostorih podjetja, vključno s preverjanji, pri katerih kršitve niso bile ugotovljene.
                     
                  
                        (7)
                     
                     
                        Pregledi, pri katerih kršitve niso ugotovljene, se evidentirajo z nič točkami.
                     
                  
                        (8)
                     
                     
                        Ponderirani rezultat posameznega pregleda upošteva vsa pregledana vozila („N“).
                     
                  
                        (9)
                     
                     
                        Datum kršitve, ki se upošteva v skupni formuli, se šteje za datum, ko je kršitev postala dokončna, tj. ni več predmet pregleda. Kršitve se v formuli štejejo samo enkrat.
                     
                  
                        (10)
                     
                     
                        Če se s preverjanjem v prostorih prevoznega podjetja ugotovi, da je njegov celotni vozni park opremljen s pametnim tahografom v skladu s poglavjem II Uredbe (EU) št. 165/2014, se njegova končna ocena pomnoži s faktorjem 0,9 („g“).